Oʻzligini anglash. Oʻzligini anglash birinchidan, odamning ozod, erkin, nodir, ulugʻ siymoligini anglash va oʻzida unga amal qilish sifatlarini shakllantirib borish boʻlsa, ikkinchidan, uning oʻziga xos milliy-insoniy sifatlarini ochib beruvchi etnik, maʼnaviy-insoniy asoslarini anglash va ularga amal qilishdan iboratdir. Odamzod oʻzini oʻzi anglar ekan, oʻzida bor imkoniyatlarini yanada rivojlantiradi. Odam oʻzini anglagandan keyin yangi qirralarini ochadi. Oʻz qadr-qiymati va boshqalarning fikri obyekt sifatida qaralishini inson hayoti davomida toʻxtamaydi. Bunda har bir inson oʻzligini topish uchun uni toʻgʻri yoʻlga boshlaydigan ustoz, hamroh yoxud toʻgʻri tarbiya bergan ota-onaga muhtoj boʻladi. Yuqoridagi sabablarsiz odamzod oʻzligini anglamasdan oddiy hayot kechirib, oʻzidan yaxshi nom qoldirmasdan ketishi mumkin.